O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

Parvoz xavfsizligini nazorat qilish bo‘yicha O‘zbekiston Respublikasi Davlat inspeksiyasi tashkil etilganligi munosabati bilan Vazirlar Mahkamasi qaror qiladi:
 O‘zbekiston Respublikasi Vazirlar Mahkamasining ayrim qarorlariga ilovaga muvofiq o‘zgartirish va qo‘shimchalar kiritilsin.
 1. Vazirlar Mahkamasining 1992-yil 4-fevraldagi 44-son qarori bilan tasdiqlangan “O‘zbekiston havo yo‘llari” milliy aviakompaniyasi Ustavi 8-bandining:
 to‘rtinchi xatboshidan “va boshqa foydalanuvchilar” va “davlat” so‘zlari chiqarib tashlansin;
 beshinchi va yettinchi xatboshilar o‘z kuchini yo‘qotgan deb hisoblansin;
 oltinchi xatboshidagi “O‘zbekiston Respublikasi hududida fuqaro aviatsiyasi” so‘zlari “aviakompaniya” so‘zi bilan almashtirilsin.